Komisijos reglamentas (EB) Nr. 2149/96
1996 m. lapkričio 8 d.
iš dalies keičiantis Reglamentą (EB) Nr. 716/96, patvirtinantį išskirtines Jungtinės Karalystės jautienos rinkos rėmimo priemones
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 1997/96 [2], ypač į jo 23 straipsnį,
kadangi 1996 m. balandžio 19 d. Komisijos reglamentas (EB) Nr. 716/96 [3] su paskutiniais pakeitimais, padarytais Reglamentu (EB) Nr. 1974/96 [4], leidžia skerdimui ir sunaikinimui pirkti galvijus, kuriems daugiau kaip 30 mėnesių ir kurie ne mažiau kaip tris mėnesius buvo auginami Jungtinėje Karalystėje esančiame ūkyje; kadangi remiantis patirtimi, įgyta taikant susitarimus dėl skerdimo, galvijų auginimo ūkiuose laikotarpis turi būti ilgesnis;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 716/96 1 straipsnio 1 dalyje laikotarpis "trys mėnesiai" keičiamas laikotarpiu "šeši mėnesiai".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas galvijams, nupirktiems ne anksčiau kaip trečiąjį pirmadienį po paskelbimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. lapkričio 8 d.